open-index/open-wikipedia-markdown huggingface dataset:
Richard Howard

**Richard Howard** (13. lokakuuta 1929 Cleveland, Yhdysvallat – 31. maaliskuuta 2022) oli yhdysvaltalainen runoilija ja kääntäjä (ranska–englanti). Hän valmistui Columbian yliopistosta, jossa hän itsekin myöhemmin opetti. Hän asui New Yorkissa.

Howard opiskeli ranskalaista kirjallisuutta Pariisin yliopistossa vuosina 1952–1953 ja aloitti sen jälkeen työn leksikografina. Hän alkoi menestyä runoilijana 1960-luvulla ja sai vuonna 1969 Pulitzer-palkinnon teoksellaan *Untitled Subjects*.

Howardille myönnettiin Yhdysvaltain runoseuran Frost-mitali vuonna 2004. Hänet palkittiin lisäksi kääntäjänä PEN/Book-of-the-Month Club Translation Prizellä ja National Book Awardilla. Jälkimmäisen hän sai Charles Baudelairen *[[Pahan kukat|Pahan kukkien]]* käännöksestä. Howard oli Yhdysvaltain Taiteiden ja kirjallisuuden akatemian jäsen vuodesta 1983, ja hän oli pitkään *[[The Paris Review]]* -lehden runotoimittaja.

## Julkaisuja
### Runoja
* *Quantities*, 1962
* *Damages*, 1967
* *Untitled Subjects*, 1969
* *Findings*, 1971
* *Two-Part Inventions*, 1974
* *Fellow Feelings*, 1976
* *Misgivings*, 1979
* *Lining Up*, 1984
* *No Traveller*, 1989
* *Selected Poems*, 1991
* *Like Most Revelations*, 1994
* *Trappings*, 1999
* *Talking Cures*, 2002
* *Inner Voices*, 2004
* *The Silent Treatment*, 2005

### Muuta
* *Alone With America: Essays on the Art of Poetry in the United States since 1950*, 1969
* *Preferences: 51 American Poets Choose Poems From Their Own Work and From the Past*, 1974
* *Travel Writing of Henry James*, 1994
* *Paper Trail: Selected Prose 1965–2003*, 2004

### Käännettyjä kirjailijoita
* Charles Baudelaire
* Roland Barthes
* Simone de Beauvoir
* André Breton
* Emil Cioran
* Michel Foucault
* Charles de Gaulle
* André Gide
* Jean Giraudoux
* Maurice Maeterlinck
* Alain Robbe-Grillet
* Claude Simon
* Stendhal 
* Edgar Morin
* Albert Camus

## Lähteet
Toimitusketjun hallinta

**Toimitusketjun hallinta** (Supply Chain Management, SCM) tarkoittaa tavaroiden toimituksen ja palveluketjun optimointia. Kaikkien toimitusketjun osapuolien; toimittajien, jakelijoiden, alihankkijoiden ym. liikekumppaneiden yhdistämistä ja koko ketjun tehokasta hallinnointia. Tavoitteena on lisätä kaikkien jäsenten välistä kommunikointia ja siten alentaa kustannuksia, lisätä myyntiä ja tehostaa asiakaspalvelua. 

Toimitusketjun hallinta tarkoittaa vuorovaikutussuhteiden hallintaa toimittajien ja asiakkaiden kanssa, tavoitteena saavuttaa lisäarvoa asiakkaalle minimoiden koko toimitusketjulle syntyvät kustannukset.

Markkinoinnin johtamisen näkökulmasta toimittajasuhteiden johtaminen tähtää taloudellisesti tehokkaaseen tuotanto- ja muiden resurssien hankintaan asiakkaiden arvontuotannon näkökulmasta optimaalisen tarjooman kehittämiseksi ja tuottamiseksi.

## Lähteet
Takaraivoluu

**Takaraivoluu** () kuuluu kallon luihin (*ossa cranii*) ja se koostuu kolmesta yhteen liittyneestä osasta. *Pars basilaris* sijaitsee alimmaisena ja sen alaosassa on atlaksen kanssa artikuloiva *condylus occipitalis*. *Pars lateralis* sijaitsee *pars basilariksen* molemminpuolin ja siinä oleva uloke, *processus paracondylaris*, toimii pään lihasten kiinnittymiskohtana. *Squama occipitalis* sijaitsee ylimpänä takaraivoluussa ja sen yläosassa on palpoitavissa oleva kyhmy, *crista nuchae*. Kaikki kolme takaraivoluun osaa osallistuvat niska-aukon (*foramen magnum*) muodostamiseen.
Laita-avaukset

**Laita-avaukset** ovat shakin avauksia, joissa valkea avaa pelin jollakin muulla kuin keskustasotilaan siirrolla. Näissä avauksissa valkea ei pyri nopeaan keskustan miehittämiseen sotilailla, vaan hallitsemaan keskustaa upseereilla ja torjumaan mustan keskustan miehitysyritykset.

## Luettelo laita-avauksista
*Larsenin avaus: 1.b3
*Englantilainen peli: 1.c4
*Rétin avaus: 1.Rf3
*Birdin avaus: 1.f4
*Benkön avaus: 1.g3

## Katso myös
*Luettelo shakkiavauksista
*Luettelo gambiiteista
*Epätavalliset shakkiavaukset

## Lähteet
Mbandaka

**Mbandaka** (entinen ranskankielinen **Coquilhatville** tai hollanninkielinen **Coquilhatstad** ) on kaupunki Kongon demokraattisessa tasavallassa Kongo-joen varrella lähellä sen ja Tshuapa-joen yhtymäkohtaa. Kaupunki tunnettiin aiemmin nimillä Coquilhatville ja Coquilhatstad. Mbandaka on Equateur-maakunnan pääkaupunki. Vuonna 2004 kaupungissa oli vajaat 263&nbsp;000 asukasta.. 

Mbandakassa on lentokenttä ja kaupungista on laivayhteys Kinshasaan ja Boendeen.

## Historia
Kaupungin perusti vuonna 1883 Henry Morton Stanley, joka antoi sille nimeksi Equateur (päiväntasaaja). Itse asiassa kaupungintalo sijaitsee 6,6 kilometriä päiväntasaajan pohjoispuolella. Stanley asetti suuren kiven merkiksi joen rannalle kaupunkiin siihen paikkaan, jossa hän uskoi päiväntasaajan kulkevan. Kivi on samalla paikalla tänäkin päivänä.

Vuonna 1886 alkoi siirtomaakausi ja belgialaiset antoivat kaupungille nimen Coquilhatville. Maan uusi itsenäinen hallitus vaihtoi vuonna 1966 kaupungin nimen Mbandakaksi huomattavan paikallisen johtajan kunniaksi. Se oli tuolloin vastikään muodostetun Cuvette-Centralen maakunnan pääkaupunki.

Mbandaka on kansainvälisen avustusohjelman Habitat for Humanity Internationalin kotipaikka. Ohjelman perustaja Millard Fuller toimi lähetyssaarnaajana Mbandakassa 1973–1976. Asuntorakentamisesta, jonka Fuller aloitti kaupungissa 1973, tuli avustusohjelman ensimmäinen projekti, kun Fuller perusti ohjelman palattuaan Yhdysvaltoihin.

Sotavuodet ja huono hoito ovat saaneet kaupungin infrastruktuurin huonoon kuntoon, sillä laajoilla alueilla kaupungissa ei ole sähköä eikä juoksevaa vettä. Useimmat kadut ovat hiekkapintaisia teitä. Paljon ihmisiä, erityisesti hutupakolaisia, naisia ja lapsia surmattiin Kongon sisällissodan aikana.

## Väestö
Mbandakassa asuu paljon mongo-heimoon kuuluvia ihmisiä, vaikka kaupungin asukkaina on moneen muuhunkin etniseen ryhmään kuuluvia. Tärkeimmät Mbandakassa puhutut kielet ovat lingala, ranska ja mongo. Katolilaisella lähetysasemalla sijaitsee suuri, Keski-Afrikan historiaa tutkiva keskus.

## Kasvitieteellinen puutarha
Lähellä olevassa Ealassa on yksi Keski-Afrikan hienoimmista kasvitieteellisistä puutarhoista. Ealan kasvitieteellinen puutarha perustettiin vuonna 1900, ja se edustaa Keski-Afrikan kasviston runsautta. Puutarhassa on 4&nbsp;000–5&nbsp;000 paikallista kasvilajia 370 hehtaarin alalla. Pinta-alasta 125 hehtaaria on erityiskokoelmia, 190 hehtaaria metsää, 50 hehtaaria marskimaata ja 7 hehtaaria savannia. Puutarhaa hoidetaan huonosti. Se on aitaamaton alue ja puustoa on hakattu suunnittelemattomasti. Lajisto on huonosti määritelty ja alueelta puuttuvat kartat ja opasteet. Viimeisimmän luettelon alueen kasveista julkaisi 1924 Goossens.

## Lähteet

## Aiheesta muualla

* Mbandaka  Congo Tourisme
Debra Paget

**Debra Paget** (synt. **Debralee Griffin**; 19. elokuuta 1933 Denver, Colorado) on yhdysvaltalainen näyttelijä. Hän tuli tunnetuksi muiden muassa elokuvista *[[Paratiisilintu (vuoden 1951 elokuva)|Paratiisilintu]]* (1951), *[[7 hurjaa miestä]]* (1955), *[[Kymmenen käskyä (vuoden 1956 elokuva)|Kymmenen käskyä]]* (1956), *[[Rakasta minua hellästi]]* (1956) ja *[[Linnan kauhut]]* (1963).

Paget syntyi Denverissä, Coloradossa, ja sai ensimmäiset merkittävät elokuvaroolinsa jo 1940-luvun lopussa. Hän on ollut kolmeen otteeseen naimisissa; kaikki avioliitot päättyivät eroon. Viimeisestä avioliitosta syntyi yksi lapsi.

Paget on ollut vetäytyneenä näyttelijänuraltaan 1960-luvulta saakka ja asui vuonna 2004 Houstonissa, Texasissa. 

## Filmografia
* *[[Cry of the City]]* (1948) Teena Riconti
* *[[Muukalaisten talo]]* (*House of Strangers*, 1949) Maria Domenico
* *[[Sattumalta sankariksi]]* (*It Happens Every Spring*, 1949) Alice
* *[[Äiti on keltanokka]]* (*Mother Is a Freshman*, 1949) Linda
* *[[Katkaistu nuoli]]* (*Broken Arrow*, 1950) Sonseeahray
* *[[Paratiisilintu (vuoden 1951 elokuva)|Paratiisilintu]]* (*Bird of Paradise*, 1951) Kalua
* *[[Merirosvojen kuningatar]]* (*Anne of the Indies*, 1951) Molly La Rochelle
* *[[14 tuntia]]* (*Fourteen Hours*, 1951) Ruth
* *[[Kaleeriorja]]* (*Les Miserables*, 1952) Cosette
* *[[Tusina tallella]]* (*Belles on Their Toes*, 1952) Martha Gilbreth
* *[[Marssikuningas]]* (*Stars and Stripes Forever*, 1952) Lily Becker
* *[[Niilin prinsessa]]* (*Princess of the Nile*, 1954) Prinsessa Shalimar / Taura tanssija
* *[[Patakolmonen]]* (*The Gambler from Natchez*, 1954) Melanie ”Melly” Barbee
* *[[Prinssi Valiant]]* (*Prince Valiant*, 1954) Ilene
* *[[Gladiaattorit (vuoden 1954 elokuva)|Gladiaattorit]]* (*Demetrius and the Gladiators*, 1954) Lucia
* *[[Valkoinen sulka (elokuva)|Valkoinen sulka]]* (*White Feather*, 1955) Appearing Day
* *[[7 hurjaa miestä]]* (*Seven Angry Men* (1955) Elizabeth Clark
* *[[Kymmenen käskyä (vuoden 1956 elokuva)|Kymmenen käskyä]]* (*The Ten Commandments*, 1956) Lilia
* *[[Rakasta minua hellästi]]* (*Love Me Tender*, 1956) Cathy Reno
* *[[Viimeinen ajo]]* (*The Last Hunt*, 1956) Indian girl
* *[[The River’s Edge]]* (1957) Meg Cameron
* *[[Persian tikari]]* (*Omar Khayyam*, 1957) Sharain
* *From the Earth to the Moon* (1958) Virginia Nicholl
* *[[Eschnapurin tiikeri (vuoden 1959 elokuva)|Eschnapurin tiikeri]]* (saks. *Der Tiger von Eschnapur*, eng. *The Tiger of Eschnapur*, 1959) Seetha
* *[[Maharadjan kosto (vuoden 1959 elokuva)|Maharadjan kosto]]* (saks. *Das Indische Grabmal*, eng. *The Indian Tomb*, 1959) Seetha
* *Why Must I Die?* (1960) Dottie Manson
* *[[The Most Dangerous Man Alive]]* (1961) Linda Marlow
* *[[Kauhutarinoita]]* (*Tales of Terror*, 1962) Helene
* *[[Linnan kauhut]]* (*The Haunted Palace*, 1963) Ann Ward
* *Cleopatra’s Daughter* (1963) Shila
Lähde: 

## Lähteet
Gerald Fried

**Gerald Fried** (13. helmikuuta 1928 New York, New York – 17. helmikuuta 2023 Bridgeport, Connecticut) oli yhdysvaltalainen oboisti ja säveltäjä, joka tunnetaan varsinkin elokuva- ja televisiomusiikin säveltäjänä. 

Fried syntyi Bronxissa New Yorkissa ja valmistui Juilliard Schoolista vuonna 1948. Hän toimi 1948–1956 Dallasin sinfoniaorkesterin ensimmäisenä oboistina ennen muuttoaan Los Angelesiin 1957. Fried keskittyi vuodesta 1958 eteenpäin televisio- ja elokuvasävellyksiin, mutta ei unohtanut oboetakaan kokonaan. Hän sävelsi myöhemmin soittimelle minikonserton ja soitti 2000-luvulla Santa Fessä orkesterissa ja big bandissä.

Fried sävelsi musiikkia useisiin klassisiin televisiosarjoihin kuten *[[Star Trek (alkuperäinen sarja)|Star Trekiin]]* ja *[[Gilligan’s Island]]iin*, mutta hän teki vain muutamia tunnusmusiikkeja. Fried sai marraskuussa 1976 tehtäväkseen säveltää musiikkia *[[Juuret (televisiosarja)|Juuriin]]* (*Roots*), kun Quincy Jones oli myöhästynyt useista aikarajoista ja musiikin piti olla jo tammikuussa 1977 valmiina. Jonesin musiikkia käytettiin lopulta minisarjan kahden ensimmäisen tunnin aikana ja Friedin viimeisen 10 tunnin aikana. Kumpikin säveltäjistä palkittiin Emmyllä. Fried oli urallaan neljä kertaa ehdolla Emmyyn, kahdesti *Rootsista* sekä kertaalleen televisioelokuvasta *[[The Mystic Warrior]]* (1984) ja minisarjasta *[[Napoleon and Josephine: A Love Story]]* (1988).

Fried päätyi elokuvien pariin lapsuuden ystävänsä Stanley Kubrickin kautta. Hän sävelsi musiikin jo 1951 julkaistuun Kubrickin ensimmäiseen lyhytelokuvaan *Day of the Fight*. Sen jälkeen Fried sävelsi myös Kubrickin neljä ensimmäistä täyspitkää elokuvaa *[[Fear and Desire]]*, *[[Kohtalokas suudelma]]*, *[[Peli on menetetty]]* ja *[[Kunnian polut]]*. Fried sävelsi myös neljä Robert Aldrichin elokuvaa, kuten *[[Sisar Georgen surma]]* (1968) ja *[[Likainen partio]]* (1960), sekä elokuvat *[[The Cry Baby Killer]]* (1958), *[[Machine-Gun Kelly]]* (1958), *[[Onnen hinta]]* (1964) ja *[[Lasikellon alla (elokuva)|Lasikellon alla]]* (1979).

Fried työskenteli urallaan myös dokumenttien parissa ja sävelsi musiikkia noin 20 dokumenttiin. Niiden joukossa oli muun muassa useita National Geographicin elokuvia sekä *[[Birds Do It, Bees Do It]]* (1975). Siitä Fried sai Oscar-ehdokkuuden parhaasta musiikista. *Birds Do It, Bees Do It* on ainoa dokumenttielokuva, joka on ollut ehdolla musiikista.

Yksi Gerald ja Anita Friedin lapsista kuoli 1987 viisivuotiaana AIDSiin, ja Fried tuki loppuelämänsä taistelua kyseistä sairautta vastaan. Zack oli syntynyt keskosena ja sai 27 kertaa verensiirron vaikeiden sairauksien takia. HIV tarttui niiden kautta Zackiin. Friedit julkaisivat t-paitoja, joissa oli Zackin piirustuksia. Myyntituotot menivät AIDS-keräyksiin.

## Lähteet
Maringá

**Maringá** [-ea:´], on kaupunki Brasiliassa Paranán osavaltiossa. Vuonna 2000 kaupungissa asui 357&nbsp;117 henkeä.

Kaupungin perustivat japanilaiset siirtolaiset 1947. Maringá on kahvikaupan ja kahvinjalostuksen keskus Paranán osavaltiossa.

## Lähteet

## Aiheesta muualla

* Kotisivut
Hazel Court

**Hazel Court** (10. helmikuuta 1926 &ndash; 15. huhtikuuta 2008) oli brittiläinen näyttelijä. Hänet muistetaan varsinkin 1950–1960-lukujen kauhuelokuvista, kuten *[[Frankensteinin kirous|Frankensteinin kirouksesta]]* (1957). 

Court syntyi Birminghamissa, ja hänen varhaisimmat menestysroolinsa ovat 1940-luvulta. Uransa alkuvuosina hän jakoi aikansa Englannin ja Hollywoodin välillä, mutta oli 1960-luvun alkuun mennessä muuttanut Yhdysvaltoihin pysyvästi. 

Court näytteli 1960-luvun alussa joukossa Edgar Allan Poen tarinoihin perustuvia elokuvia, vastanäyttelijänään muiden muassa Vincent Price. Elokuvarooliensa lisäksi hän esiintyi useiden suosittujen televisiosarjojen jaksoissa.

Court nai vuonna 1949 näyttelijä Dermot Walshin, mutta liitto päättyi eroon 1963. Parilla oli yksi tytär, Sally. Vuodesta 1964 Court oli naimisissa näyttelijä Don Taylorin kanssa, josta jäi leskeksi 29. joulukuuta 1998.

## Filmografia (valikoima)
Lev Kuznetsov

**Lev Kuznetsov** (1. kesäkuuta 1930 Moskova, Neuvostoliitto – 16. maaliskuuta 2015) oli Neuvostoliittoa edustanut miekkailija ja olympiamitalisti. Hänen aseenaan oli säilä.

Kuznetsov oli ensimmäinen henkilökohtaisen olympiamitalin saavuttanut neuvostoliittolaismiekkailija. Kuznetsov kuului Neuvostoliiton miekkailumaajoukkueeseen vuosina 1951–1962. Hän sai pronssia säilämiekkailussa Melbournessa 1956. Myös joukkuekilpailussa hän sai pronssia.

Kuznetsov oli moninkertainen MM-voittaja joukkuekilpailuissa (3 hopeaa, 2 pronssia). Lisäksi hän oli Neuvostoliiton spartakiadien voittaja vuonna 1959.

Vuosina 1962–1996 Kuznetsov toimi CSKA:n valmentaja. Säilämiekkailijoiden maajoukkueen päävalmentajana hän oli kesäolympialaisissa 1964, 1968, 1972, 1980 ja 1988. Neuvostoliiton miekkaiumaajoukkue voitti hänen johdollaan olympiakultaa kahdesti – 1964 ja 1968. Kuznetsov valmensi mm. olympiavoittajia Vladimir Nazlymov ja Eduard Vinokurov.

## Lähteet
* 
* 
* sports123.com: miekkailun arvokisatilastoja

### Viitteet
Unsere Liebe Frau im Walde-St. Felix

**Unsere Liebe Frau im Walde-St. Felix** () on kunta Etelä-Tirolin autonomisessa maakunnassa, Italiassa. Se sijaitsee noin 50 kilometriä pohjoiseen Trentosta ja noin 20 kilometriä länteen Bolzanosta (Bozen). Vuonna 2006 kunnan asukasluku oli 819. Sen pinta-ala on 27 neliökilometriä ja asukastiheys 30 as./km². Vuoden 2001 väestölaskennassa 97,78 prosenttia kaupungin asukkaista puhui äidinkielenään saksaa ja 2,22 prosenttia italiaa.

## Aiheesta muualla
Ryang Kyu-Sa

**Ryang Kyu-Sa** (s. 3. kesäkuuta 1978 Okayama, Japani) on entinen japanilais-korealainen jalkapalloilija.

Hän pelasi Pohjois-Korean maajoukkueessa kuusi ottelua. Vuonna 2001 hän pelasi eteläkorealaisessa Ulsan Hyundain joukkueessa.

## Lähteet
Dolores Hart

**Dolores Hart** (s. 20. lokakuuta 1938) on yhdysvaltalainen näyttelijä, joka on elänyt vuodesta 1963 katolisena nunnana Connecticutissa. 

Hart syntyi Chicagossa ja esiintyi Elvis-elokuvissa *[[Kiihkeitä rytmejä]]* (1957) ja *[[Kitara kainalossa]]* (1958). Myöhempiä rooleja hänellä oli muiden muassa elokuvissa *[[Missä pojat, siellä tytöt]]* (1960), *[[Fransiskus Assisilainen (elokuva)|Fransiskus Assisilainen]]* (1961), *[[Poliisitarkastaja (elokuva)|Poliisitarkastaja]]* (1962) ja *[[Lentoemäntä kiipelissä]]* (1963). 

Hart oli ehdolla Tony-palkinnon saajaksi. Vaikka hän on viettänyt vuosikymmeniä luostarissa, hän on Yhdysvaltain elokuva-akatemian Oscar-äänioikeutettu jäsen. Hän kärsii perifeerisestä neuropatiasta.

## Lähteet

## Aiheesta muualla
*
St. Leonhard in Passeier

**St. Leonhard in Passeier** () on kunta Etelä-Tirolin autonomisessa maakunnassa, Italiassa. Se sijaitsee noin 80 kilometriä pohjoiseen Trentosta ja noin 35 kilometriä pohjoiseen Bolzanosta (Bozen). Vuonna 2014 kunnan asukasluku oli 3&nbsp;603. Sen pinta-ala on 88,4 neliökilometriä ja asukastiheys 41 as./km². Vuoden 2001 väestölaskennassa 98,30 prosenttia kunnan asukkaista puhui äidinkielenään saksaa, 1,61 prosenttia italiaa ja 0,09 prosenttia ladinoa.

## Lähteet

## Aiheesta muualla
Turkasen tenava!

**Turkasen tenava!** on Aarne Tarkaksen ohjaama komedia vuodelta 1963. Pääosissa olivat Matti Ranin, Eila Peitsalo ja nimiosan Ari-Pekka Neuvonen (s. 1962), joka oli ollut mukana myös Kalle Österlundin *Kotilääkäri*-ohjelmassa. Mukana olivat myös Tarkaksen kahdessa aiemmassakin elokuvassa olleet pikkuroistot Arska ja Ville (Leo Jokela ja Risto Mäkelä). Monet aikalais- ja nykykriitikot ovat pitäneet elokuvaa Tarkaksen leppoisimpana ja parhaimpana komediana.

*Turkasen tenava!* oli viimeinen elokuva, jonka Suomen Filmiteollisuus ehti tuottaa ammattinäyttelijöillä ennen suuren näyttelijälakon alkua.

## Juoni
Työhönsä uppoutunut arkkitehti Matti Koskinen ei halua perheeseen lapsia vaimonsa ehdotuksesta huolimatta. Työmatkalla hän ottaa kyytiinsä nuoren liftaritytön (Heidi Krohn), jolla on mukana pieni vauva. Autosta loppuu bensiini kesken matkan, eikä huoltamo ole auki. Heidän yövyttyään Matkakoti Rauhalassa tyttö lähtee ilman vauvaansa. Matti joutuu hoitamaan lasta, ja hänen saavuttuaan kotiin ei vaimo eivätkä viranomaisetkaan usko Matin sekavia selityksiä. 

## Arviot
Aikalaisarvioissa elokuvan sävyä pidetään miellyttävän sydämellisenä ja humoristisena. Erityishuomiota saa vajaan vuoden ikäisen Ari-Pekka Neuvosen roolisuoritus. Myöhemmässäkin kritiikissä elokuvaa kiitetään ja arvioidaan, että siitä puuttuvat monet Tarkaksen helmasynnit, kuten kiireisyys ja piittaamattomuus. Se on hänen komedioistaan onnistunein ja hauskin, ja harvinaista aihepiiriä, vanhemmuutta, käsitellään nauruja kirvoittavasti. Arskaa ja Villeä pidetään elokuvan hupsun tyyppigallerian parhaina edustajina.

## Näyttelijät

## Lähteet
Angie Dickinson

**Angie Dickinson** (**Angeline Brown**, s. 30. syyskuuta 1931) on yhdysvaltalainen näyttelijä. 

Dickinson syntyi Pohjois-Dakotassa vanhempiensa Leon ja Frederican kolmesta tyttärestä toiseksi. Perhe muutti vuonna 1942 Burbankiin, Kaliforniaan. Dickinson alkoi saavuttaa menestystä näyttelijänurallaan 1950-luvulla, ja hänen varhaisten elokuviensa joukkoon lukeutuu *[[Rio Bravo]]* (1959). Hänellä on tähti Hollywood Walk of Famella. 

Dickinson muistetaan myös televisiosarjasta *Police Woman* (1974–1978). Hän voitti Golden Globen vuonna 1975 ja oli jälleen ehdolla vuosina 1976, 1977 ja 1978. Hän oli lisäksi ehdolla Emmy-palkinnon saajaksi vuosina 1975, 1976 ja 1977. Hänellä oli vuonna 1980 osa kauhuelokuvaklassikossa *[[Tappava tunnustus]]*. Myöhempiin elokuviin kuuluu *[[Anna hyvän kiertää]]* (2000). 

Dickinson oli vuosina 1952–1960 naimisissa Gene Dickinsonin ja vuosina 1965–1981 Burt Bacharachin kanssa. Häntä kohtasi vielä vanhoilla päivillään tragedia, kun hänen ja Bacharachin 40-vuotias, Aspergerin oireyhtymästä koko ikänsä kärsinyt tytär teki itsemurhan Los Angelesissa tammikuussa 2007.

## Lähteet

## Aiheesta muualla
Tramin an der Weinstraße

**Tramin an der Weinstraße** () on kunta Etelä-Tirolin autonomisessa maakunnassa, Italiassa. Se sijaitsee noin 35 kilometriä koilliseen Trentosta ja noin 20 kilometriä lounaiseen Bolzanosta (Bozen). Vuoden 2014 lopussa kunnan asukasluku oli 3&nbsp;311. Sen pinta-ala on 19,4 neliökilometriä ja asukastiheys 171 as./km². Vuoden 2001 väestönlaskennassa kaupungin asukkaista 96,6 prosenttia puhui äidinkielenään saksaa, 3,2 prosenttia italiaa ja 0,2 prosenttia ladinoa. Viinirypälelajike Gewürztraminer on saanut nimensä paikkakunnan mukaan.

## Ystävyyskaupungit
*  Mindelheim, Saksa (vuodesta 1994)
*  Rödermark, Saksa (vuodesta 1978)
*  Schwaz, Itävalta (vuodesta 1998)

## Lähteet

## Aiheesta muualla

* Kunnan viralliset sivut
Grigori Kirijenko

**Grigori Anatoljevitš Kirijenko** (; s. 29. syyskuuta 1965 Moskova) on entinen venäläinen säilämiekkailija ja olympiavoittaja.

Kirijenko voitti olympiakultaa säilämiekkailun joukkuekilpailussa Barcelonassa 1992 ja Atlantassa 1996. Maailmanmestaruuden hän voitti henkilökohtaisessa kilpailussa neljästi ja lisäksi joukkuemestaruuksia.

## Saavutukset

* Olympiakultaa säilän joukkuekilpailussa 1992 ja 1996
* MM-kultaa säilän henkilökohtaisessa kilpailussa 1989, 1991, 1993 ja 1995
* MM-pronssia säilän henkilökohtaisessa kilpailussa 1994

## Lähteet

* 
* 
* sports123.com: miekkailun arvokisatilastoja

### Viitteet
Erkenntnis

**Erkenntnis** voi viitata kahteen saksalaiseen filosofiseen tiedejulkaisuun. Alkuperäinen *Erkenntnis* oli Wienin piiriin läheisesti liittynyt julkaisu, joka ilmestyi vuosina 1930–1940. Uusi analyyttiseen filosofiaan keskittynyt *Erkenntnis* on ilmestynyt vuodesta 1975.

## Vanha ''Erkenntnis''

Alkuperäinen *Erkenntnis* syntyi vuonna 1930, kun Hans Reichenbach ja Rudolf Carnap perustivat sen *Annalen der Philosophie* -julkaisun pohjalle. Sen taustalla olivat berliiniläinen Gesellschaft für Empirische Philosophie, jonka keskeisiä hahmoja olivat Reichenbach, Walter Dubislav ja Kurt Grelling, ja wieniläinen Verein Ernst Mach, joka liittyi Wienin piiriin.

*Erkenntnisissä* käsiteltiin ennen kaikkea tietoteoriaa, logiikan filosofiaa, matematiikkaa ja empiirisiä tieteitä fysikalismin ja tieteiden ykseyden hengessä. Artikkelit hyödynsivät usein uutta symbolista logiikkaa, jonka merkitys filosofialle oli keskeisessä osassa mm. ensimmäisessä numerossa julkaistussa Carnapin artikkelissa *Die Alte und die Neue Logik*.

*Erkenntnis* koki lopun kansallissosialismin nousun ja toisen maailmansodan syttymisen seurauksena. Sen taustajoukko hajaantui eri maihin, ja osa, kuten Grelling, surmattiin. Seitsemännen vuosikerran numerosta 2 lähtien julkaisua julkaisi van Stockum Hollannissa. Vuodesta 1939 julkaisua toimittivat Carnap, Otto Neurath ja Charles W. Morris. Viimeinen numero oli kahdeksannen vuosikerran numero 1, joka julkaistiin 1. kesäkuuta 1939.

## Uusi ''Erkenntnis''

Uusi vuodesta 1975 ilmestynyt *Erkenntnis* (*Erkenntnis* &ndash; an International Journal of Analytic Philosophy) pyrki herättämään alkuperäisen julkaisun uudelleen henkiin samalla, kun analyyttisen filosofian suosio kasvoi. Julkaisun perustivat Wilhelm K. Essler, Carl G. Hempel ja Wolfgang Stegmüller.

Ensimmäisessä numerossa julkaistiin Heinrich Gomperzin artikkeli, joka oli jäänyt julkaisematta vanhassa *Erkenntnisissä* sen lopettamisen vuoksi. Julkaisussa ilmestyy nykyisin enimmäkseen englanninkielisiä artikkeleita, mutta joukossa on myös joitakin saksankielisiä artikkeleita.

## Lähteet

## Aiheesta muualla

* Zeitschrift Erkenntnis
Autuas

**Autuas** tarkoittaa kristinuskossa pelastettua tai yliluonnollisella tavalla onnellista. Kreikankielisessä Uudessa testamentissa käytetään sanaa *makarios*, ’autuas, ikuisesti onnellinen’. Sanaa käytettiin tilasta, kun saa olla Jumalan yhteydessä. Sana *makarismi* tarkoittaa autuaaksi ylistämistä tai julistamista. Sitä käytetään erityisesti Jeesuksen vuorisaarnan kohdasta, jossa ovat kuuluisat autuaaksi julistamiset.

Hepreassa ja kreikassa on kaksi sanaa, jotka suomennetaan sanalla ”autuas”. Kreikan ja heprean kielellä sanat vastaavat toisiaan. Siksi onkin tärkeätä ymmärtää niiden eroavaisuudet. Toisen näistä kreikan sanoista, sanan *eulogeō*, taustalla on Vanhassa testamentissa heprean sana *bĕrăkă.* *Eulogeō* ei esiinny autuaaksijulistuksissa. Sitä käytetään rukouksessa, kun jumalanpalveluksen johtaja pyytää Jumalalta jotakin siunausta, jota henkilö tai yhteisö häneltä hartaasti odottaa. Eulogeō sopii pyyntöihin ”Herra, siunaa sairaita” tai ”Herra, siunaa lapsia”.

Heprean *āsîr* ja kreikan makarios ovat sanoja, joita Raymond Brownin mukaan ei sukulaissanoineen käytetä toivotuksissa ja siunauksissa. Ne ilmaisevat pikemminkin jo olemassa olevaa onnen ja autuuden tilaa, toisin sanoen ”hengellisyyden laatua, joka on jo olemassa”.

Hauck kirjoittaa: ”Sanan makarios erityispiirre on Uudessa testamentissa se, että se viittaa erittäin voimakkaasti siihen erityiseen uskonnolliseen iloon, jonka ihminen saa päästessään osalliseksi Jumalan valtakunnan pelastuksesta.

Kreikassa ”onnellinen” on makários, jota arkikielessä käytettiin varsinaisesti jumalien ylimaallisesta onnentilasta

Katolisessa kirkossa autuaaksi julistaminen eli beatifikaatio on pyhäksi julistamisen eli kanonisoinnin ensimmäinen vaihe.

Professori Miikka Ruokasen mukaan vanhoillislestadiolaisuudessa *autuutta* on käytetty pakotteena, jonka menettämisen uhalla "seurakunnan päätöksiä" eli muun muassa elämäntapoihin liittyviä oppeja on noudatettava.

Muslimit uskovat, että seuraus heille, jotka uskovat Allahin ykseyteen ja tottelevat häntä, on paratiisi ja *autuas* ikuinen elämä.

Intialaisen mystikon Oshon mukaan *autuus* on eri asia kuin onnellisuus. Hän pitää valaistumisen tilaa autuutena. Autuus ei johdu mistään, eikä se tarvitse mitään syytä ilmetäkseen, vaan se on kontingentti. Onnellisuus voidaan kadottaa, mutta autuutta ei. Valaistuneella ei ole mitään tavoitteita eikä mitään menetettävää, koska häntä ei enää ole.

## Katso myös
* Vanhurskaus

## Lähteet

## Aiheesta muualla
* Autuas-sanan esiintymät Raamatussa (1992)
* Kenneth E. Bailey  Jeesus Lähi-idän asukkaan silmin (Perussanoma Oy, PL 15, 02701 Kauniainen)
Eppan an der Weinstraße

**Eppan an der Weinstraße** () on kunta Etelä-Tirolin autonomisessa maakunnassa Italiassa. Se sijaitsee noin 45 kilometriä koilliseen Trentosta ja noin 8 kilometriä lounaaseen Bolzanosta (). Vuoden 2021 alussa kunnassa oli 14&nbsp;890 asukasta. Sen pinta-ala on 59,6 neliökilometriä ja asukastiheys 250 as./km². Vuoden 2011 väestönlaskennassa 86,2 prosenttia kunnan asukkaista puhui äidinkielenään saksaa, 13,3 prosenttia italiaa ja 0,5 prosenttia ladinia.

Kunnan päätajama on St. Michael. Muita taajamia tai kyliä ovat St. Pauls, Girlan, Frangart, Montiggl, Perdonig, Gaid, Missian, Unterrain, Berg ja Gand.

Eppanin nähtävyyksiin kuuluu muun muassa Schloss Sigmundskron eli Sigmundskronin linna.

## Hallinto
Pormestarit vuodesta 1952:
* Friedrich Dellago: 1952–1977
* Erwin Walcher: 1977–1990
* Franz Lintner: 1990–2010
* Wilfried Trettl: 2010–

## Lähteet

## Aiheesta muualla

* Kunnan viralliset sivut
Häntätumake

**Häntätumake** () on useiden eläinlajien aivoissa sijaitseva tyvitumake. Häntätumaketta pidetään tärkeänä osana aivojen oppimis- ja muistijärjestelmää. 

## Aiheesta muualla
Charlemagne

**Charlemagne** tarkoittaa muun muassa seuraavia:

* Charlemagne, Kaarle Suuri ranskaksi
* Charlemagne-luokka,, Ranskan laivaston kolmen 1890-luvulla valmistetun aluksen taistelulaivaluokka
* FS Charlemagne (1895), Ranskan laivaston Charlemagne-luokan taistelulaiva
* Charlemagne (1807), Ranskan laivaston Téméraire-luokan linjalaiva
* Charlemagne, Euroopan komission Brysselin toimitiloja
Martin Gardner

**Martin Gardner** (21. lokakuuta 1914 Tulsa – 22. toukokuuta 2010 Norman) oli yhdysvaltalainen matemaatikko, joka tuli tunnetuksi ”Mathematical Games” -kolumnillaan lehdessä *[[Scientific American]]* (1956–1981) sekä kymmenillä matemaattisia ongelmia käsittelevillä kirjoillaan.

Gardner syntyi Tulsassa Oklahomassa ja opiskeli toisen maailmansodan jälkeen Chicagon yliopistossa. Hän kuuluu nykyajan tunnetuimpiin näennäistieteen kriitikoihin, ja hänen kirjansa *Fads and Fallacies in the Name of Science* (1952) lukeutuu jo skeptismin klassikkoteoksiin. 

Gardnerin matemaattista kirjallisuutta on käännetty myös suomeksi, ja hänen viimeiset julkaisunsa ovat 2000-luvulta. Hän oli henkisesti vireä vielä 90-vuotispäivänään, jolloin hän vietti vanhuusvuosiaan Oklahomassa. Gardner kuoli 22. toukokuuta 2010 Normanissa Oklahomassa.

## Suomennetut teokset
*  Laajennettu laitos 1970, täydentänyt Kari J. Pekkanen.
*
Sweden Hockey Games

**Sweden Hockey Games** (**SHG**) on Ruotsissa vuosittain järjestettävä jääkiekkoturnaus. Perustamisesta asti vuoteen 2006 saakka turnaus tunnettiin nimellä *Sweden Hockey Games*, vuosina 2006–2011 nimellä *LG Hockey Games* ja vuosina 2012–2014 nimellä *Oddset Hockey Games*.

Jääkiekkokaudesta 1996&ndash;1997 turnaus on kuulunut Euro Hockey Tour-sarjaan, johon osallistuvat Ruotsi, Suomi, Tšekki ja Sveitsi. Venäjä on aiemmin viime vuosina osallistunut tähän turnaukseen.

Turnaus järjestetään Tukholmassa Globen-hallissa ja turnauksen voittaja saa *Globen Cupin*. Vuosina 1992&ndash;2003 myös Kanada osallistui turnaukseen.

## Voittajat

## Lähteet

## Aiheesta muualla

*Sweden Hockey Games 1991- (Swehockey)
Opel Agila

**Opel Agila** on Opelin vuosina 2000–2014 valmistama A-segmentin henkilöauto. Mallissa on pyritty yhdistämään pienet ulkomitat ja suuret sisätilat. Agilaa myytiin Vauxhallina Isossa-Britanniassa ja joillain markkinoilla myös Suzuki-merkillä, johtuen siitä, että General Motors hankki omistukseensa viidenneksen Suzukista. Agilan seuraajaksi tuli Opel Karl.

## Opel Agila A (2000–2007)

Ensimmäisen sukupolven Agila esiteltiin Geneven autonäyttelyssä keväällä 2000. Se oli uudelleennimetty versio Suzuki Wagon R+ -mallista, jonka Opel ja Suzuki kehittivät yhteistyössä. Agilaa valmistettiin General Motorsin tehtaalla Puolan Gliwicessä, Suzuki Wagon R:ää puolestaan Esztergomissa Unkarissa. 

Agilan etu moniin muihin eurooppalaisiin kaupunkiautoihin (Ford Ka, Volkswagen Lupo, Fiat Seicento ja Renault Twingo) on se, että siinä on kolmen sijasta viisi ovea. Tämä tekee autosta kilpailijoitaan monikäyttöisemmän. 

Agilassa voimanlähteinä käytetyt Corsan 1,0- (58&nbsp;hv) ja 1,2-litraiset (75&nbsp;hv) bensiinimoottorit olivat pienempiä, mutta tehokkaampia kuin 1,3-litrainen, jota käytettiin Euroopan markkinoilla Wagon R:ssä. 

Syksyn 2003 Frankfurtin autonäyttelyssä esiteltiin kasvojenkohotuksen kokenut Opel Agila. Uudistukset kohdistuivat keulaan, johon vaihdettiin uusi etusäleikkö ja -puskuri. Saataville tuli dieselmoottori 1,3 CDTi (70&nbsp;hv). 1,0-litraisen bensiinimoottorin teho nousi 60 hevosvoimaan ja 1,2-litraisen 80 hevosvoimaan.  

## Opel Agila B (2007–2014)

Toisen sukupolven Opel Agila esiteltiin Frankfurtin autonäyttelyssä syksyllä 2007, ja sen myynti alkoi seuraavana keväänä. Myös tämä malli kehitettiin yhteistyössä Suzukin kanssa, joka myi autoa nimellä Suzuki Splash. Valmistus siirtyi Suzukin tehtaalle Unkariin.

Splash sai vuoden 2008 Euro NCAP -kolaritestistä tulokseksi neljä tähteä viidestä.

Bensiinimoottorit olivat 1,0- (65&nbsp;hv) ja 1,2-litraiset (86&nbsp;hv). Dieselvaihtoehto oli 1,3-litrainen CDTI (70&nbsp;hv).

Agilan valmistus päättyi vuoden 2014 lopussa. Sen korvasi täysin uusi Opel Karl. 

## Lähteet

## Aiheesta muualla
Kings of Leon

**Kings of Leon** on yhdysvaltalainen rockyhtye, joka perustettiin vuonna 1999. Kolmen veljeksen ja näiden serkun muodostama yhtye on lähtöisin Tennesseestä. Vaikutteita he ovat keränneet muun muassa southern rockista, indie rockista sekä bluesin tyylisuunnista. Yhtyeen kolmea ensimmäistä albumia on ylistetty varsinkin Euroopassa.

## Diskografia
### Studioalbumit
* 
* 
* 
* 
* 
* 
* 
* 
* 

### Livealbumit
* *iTunes Live from SoHo* (2007)

### Kokoelmat
* *2CD: Youth and Young Manhood / Aha Shake Heartbreak* (2006)
* *Boxed* (2009)

### Singlet ja EP:t

* *Holy Roller Novocaine* (EP, 2003)
* *What I Saw* (EP, 2003)
* Molly's Chambers (2003)
* Wasted Time (2003)
* California Waiting (2004)
* The Bucket (2004)
* Four Kicks (2005)
* King of the Rodeo (2005)
* *Day Old Belgian Blues* (EP, 2006)
* On Call (2007)
* Fans (2007)
* Charmer (2007)
* *Live in London* (EP, 2008)
* Sex on Fire (2008)
* Use Somebody (2008)
* Revelry (2009)

* Notion (2009)
* Crawl (2009)
* Radioactive (2010)
* Pyro (2010)
* The Immortals (2011)	
* Back Down South (2011) 	
* Supersoaker (2013)
* Wait for Me (2013)	
* Temple (2013)
* Beautiful War (2013)
* Don't Matter (2014)
* Family Tree (2014)
* Waste a Moment (2016)
* Reverend (2017)
* Around the World  (2017)
* The Bandit / 100,000 People (2021)

## Aiheesta muualla

* Viralliset kotisivut
Journal of Symbolic Logic

**The Journal of Symbolic Logic** (JSL) on filosofinen tiedejulkaisu, jota julkaisee Association for Symbolic Logic. Se on perustettu vuonna 1936, ja siitä on tullut johtava julkaisu symbolisen logiikan alalla. Julkaisu pyrkii käsittelemään symbolisen logiikan koko alueen, mukaan lukien sen yhteydet matematiikkaan, filosofiaan, tietojenkäsittelytieteeseen ja kielitieteeseen.

## Lähteet

## Aiheesta muualla
* Journal of Symbolic Logic . Association for Symbolic Logic. 
* Journal of Symbolic Logic . Artikkelihakemisto – Trierin yliopisto.
Gothic (videopeli)

**Gothic** on saksalaisen Piranha Bytesin kehittämä sekä Egmont Interactiven ja Xicat Interactiven julkaisema tietokoneroolipeli. Peli julkaistiin Microsoft Windowsille vuonna 2001. 

## Hahmot
### Päähahmot
* Nimetön sankari, pelaajan ohjaama hahmo.
* Diego, varjo Old Campissa.
* Gorn
* Milten
* Lester
* Xardas

### Sivuhahmot
* Saturas
* Lee
* Lares
* Thorus
* Coristo
* Y'Berion
* Cor Kalom
* Gomez, Old Campin johtaja
* Cor Angar

## Vastaanotto
Eurogamer antoi pelille arvosanan 8/10 arvostelussaan.

## Lähteet

## Aiheesta muualla
* 
*Kotisivut
Petrópolis

**Petrópolis** [-ro´-], on kaupunki Kaakkois-Brasiliassa, Rio de Janeiron osavaltiossa, noin 40 kilometriä Rio de Janeiron kaupungista pohjoiseen. Kaupunki on nimetty Brasilian viimeisen keisarin Pedro II:n mukaan, minkä vuoksi se tunnetaan lempinimellä "Keisarillinen kaupunki" (). Vuodesta 2021 lähtien kaupungin pormestarina on toiminut Rubens Bomtempo.

Vuonna 2021 siellä oli arviolta 307 144 asukasta. Petrópolis on paikallisen maatalousalueen keskus. Siellä on myös tekstiili- ja kemianteollisuutta ja se on suosittu lomanviettopaikka. Kaupungissa on yliopisto, goottilastyylinen tuomiokirkko ja keisarinpalatsi, joka toimii nykyään museona. Petrópolisin pinta-ala on 775 km2.

## Lähteet

## Aiheesta muualla
* Kotisivut
Tullikamarin kulttuurikeskus

**Tullikamarin kulttuurikeskus** on Tampereella vanhassa piiritullikamarin rakennuksessa toimiva kulttuuri- ja monitoimikeskus. Georg Schreckin suunnittelema uusrenessanssityylinen rakennus valmistui vuonna 1901 ja nykyiseen käyttöönsä se kunnostettiin 1980-luvun lopulla. Schreckin muita töitä Tampereella ovat Raatihuone ja Tampellan juhlatalo.  Rakennuksen muodostavat kaksikerroksinen tullikamari ja siihen liittyvä yksikerroksinen pakkahuone. Se sijaitsee Itsenäisyydenkadulla lähellä rautatieasemaa.

Ympäröivän Tullin kaupunginosan muodostuminen alkoi 1800-luvun lopulla, kun ratapihan itäpuolelle alettiin rakentaa rakennuksia rautatieliikenteen ja teollisuuden tarpeisiin. Ensimmäinen asemakaava Tulliin laadittiin 1900-luvun vaihteessa. Tullikamarin ja pakkahuoneen läheisyydessä sijaitsivat Maantuotteen vuonna 1909 rakennuttama mylly punatiilisessä makasiinissa sekä vanhat veturitallit, joista ensimmäinen oli valmistunut jo vuonna 1874. Vuonna 1967 tullikamaria entisöitäessä löydettiin portaiden sisäkaton maalikerrosten alta kaupan jumala Merkuriusta esittävä kattomaalaus. Alkujaan rakennus sijaitsi ratapihan, Puolimatkankadun (nykyinen Itsenäisyydenkatu) ja Pinninkadun rajaamalla alueella. Myöhemmin Tullin rakennuskanta on kuitenkin levinnyt myös rakennuksen länsipuolelle.

1980-luvulta alkaen Tullikamarin kulttuurikeskus on ollut kaupungin kulttuurikäytössä ja siellä järjestetään monenlaisia kulttuuritapahtumia, kuten konsertteja ja festivaaleja. Tullikamarin pääsalin Pakkahuoneen yleisökapasiteetti on korkeimmillaan 1&nbsp;200 henkilöä ja seinän takana itse tullikamarirakennuksessa olevan Klubin 450 henkilöä. Musiikkikonserttien lisäksi Tullikamarilla järjestetään teatteri- ja tanssiesityksiä, juhlia, näyttelyitä ja illallistilaisuuksia. Rakennuksessa toimivat myös Tampereen elokuvajuhlien, musiikkijuhlien ja teatterikesän toimistot.

Tullikamarilla ovat esiintyneet muun muassa Nightwish, Blind Channel, Bullet for My Valentine, David Byrne, eX-Girl, Helloween, Gamma Ray, Wailers, Ramones, Ornette Coleman, Black Sabbath, Motörhead, Bo Diddley, Paradise Lost, John Zorn, Cindy Blackman, The Dubliners, Type O Negative, The Prodigy, W.A.S.P.  The Sounds ja Zomboy. Rakennuksessa järjestetään myös muun muassa Pispalan Sottiisin ja Tanssimanian pääkonsertit.

Tullikamarin rakennuksen rautatieaseman puoleisen seinän todettiin keväällä 2010 notkahtaneen useita senttejä läheisen maanalaisen P-Hämpin pysäköintikeskuksen rakennustöiden vuoksi. Lisäksi seinissä todettiin halkeamia.

## Lähteet
* Tapola, Päivi: Rakentajan elämä - Georg W. I. Schreck, Moreeni, 2011.  

## Aiheesta muualla

* Tullikamarin Pakkahuone
* Klubi
Tempelhof-Schöneberg

**Tempelhof-Schöneberg** on yksi Berliinin 12 hallintoalueesta (), joilla on oma, paikallisvaaleissa valittu hallintonsa ja rajoitettu itsemääräämisoikeus.

Se muodostettiin vuonna 2001 liittämällä yhteen silloiset hallintoalueet Tempelhof ja Schöneberg.

Vuoden 2016 kesäkuun lopussa Tempelhof-Schönebergin asukasluku oli 345&nbsp;024. Sen pinta-ala on 53,1 neliökilometriä ja asukastiheys 6&nbsp;499 as./km².

Alueen hallinto on sijoitettu Schönebergin raatihuoneeseen. Alueella sijaitsee myös Tempelhofin lentoasema.

## Tempelhof-Schönebergiin kuuluvat kaupunginosat (''Ortsteil'')
* Tempelhof
* Schöneberg
* Friedenau
* Lichtenrade
* Mariendorf
* Marienfelde

## Aiheesta muualla

*
Lehtikuusentatti

**Lehtikuusentatti** (*Suillus grevillei*) on löysähkömaltoinen voitattia muistuttava hyvä ruokasieni.

## Koko ja ulkonäkö
Lehtikuusentatin lakin alapinta koostuu pilleistä, kuten kaikilla tateilla. Sen halkaisijaltaan alle 15-senttinen lakki on tatiksi keskikokoinen. Väriltään helposti irtoava ja liman peittämä lakki on kullankeltainen tai tumman suklaan punainen. Pillit ovat kirkkaan keltaisia, mutta ne tummuvat paineltaessa. Ruskeapilkkuisessa jalassa on suojusjätteenä rengas, joka katoaa vanhemmiten. Malto on pehmeää ja vetistä ja väriltään vaalean keltaista. Maku on mieto, hieman hapan. 

### Samankaltaiset lajit
Lehtikuusentatti muistuttaa voitattia, mutta lehtikuusentatin jalka on pitempi, jopa yli 10 cm pitkä. Muita samankaltaisia sieniä, joihin lehtikuusentatin voi sekoittaa ovat turjantatti (*Suillus clintonianus*), harmotatti (*Suillus aeruginascens*) ja jyvästatti (*Suillus granulatus*).

## Kasvuaika ja -paikka
Suomessa lehtikuusentatti muodostaa itiöemiä elo-syyskuussa ja on paikoin satoisa, vaikkakaan ei yleinen. Tattia kasvaa vain lehtikuusten mykoritsasienenä, joiden läheisyydestä sen tapaa lähes jokaisen lehtikuusiyksilön juurelta. Myös muiden ulkomaista alkuperää olevien havupuiden juurisienenä sitä on tavattu.

## Käyttö ravinnoksi
Lehtikuusentatti on hyvänmakuinen monin tavoin laitettuna ja myrkytön. Limainen kelmu tulee poistaa ennen valmistusta. Sieni ei sovellu kuivattavaksi.

## Lähteet
Treptow-Köpenick

**Treptow-Köpenick** () on yksi Berliinin 12 hallintoalueesta (), joilla on oma, paikallisvaaleissa valittu hallintonsa ja rajoitettu itsemääräämisoikeus.  Se muodostettiin vuonna 2001 liittämällä yhteen silloiset hallintoalueet Treptow ja Köpenick. Treptow-Köpenickin asukasluku on 257&nbsp;782 (31. joulukuuta 2017). Alue on 168 neliökilometrin pinta-alallaan Berliinin hallintoalueista laajin, mutta toisaalta sen asukastiheys (1&nbsp;531 as./km²) on kaikista alhaisin.

## Treptow-Köpenickiin kuuluvat kaupunginosat (''Ortsteile'')
* Adlershof
* Altglienicke
* Alt-Treptow
* Baumschulenweg
* Bohnsdorf
* Friedrichshagen
* Grünau
* Johannisthal
* Köpenick
* Müggelheim
* Niederschöneweide
* Oberschöneweide
* Plänterwald
* Rahnsdorf
* Schmöckwitz

## Aiheesta muualla

* Viralliset sivut
Armen Alchian

**Armen Albert Alchian** (12. huhtikuuta 1914 – 19. helmikuuta 2013) oli yhdysvaltalainen taloustieteilijä. 

Fresnossa, Kaliforniassa syntyneellä Alchianilla oli armenialaisia sukujuuria. Hän opiskeli kahden vuoden ajan Kalifornian valtionyliopistossa ennen siirtymistään Stanfordiin vuonna 1934. Hänestä tuli täysi professori Kalifornian yliopistossa Los Angelesissa (UCLA) vuonna 1958.

Yksi Alchianin opiskelijoista oli vuoden 1990 Nobel-palkittu William Forsyth Sharpe.

Alchian tunnettiin innokkaana golfinpelaajana. Hän oli myös ensimmäisiä UCLA:n taloustieteen osaston jäseniä, jotka ottivat omissa toimistoissaan käyttöönsä tietokoneen. Hän omaksui sähköpostin käytön jo sen varhaisessa vaiheessa.

## Valikoidut julkaisut
* "Uncertainty, Evolution and Economic Theory" (1950)
* "Costs and Outputs" (1959)
* "Information Costs, Pricing and Resource Unemployment" (1969)
* "Production, Information costs and Economic Organization" (Harold Demsetzin kanssa 1972)
* "Vertical Integration, Appropriable Rents, and the Competitive Contracting Process" (Robert Crawfordin ja Benjamin Kleinin kanssa 1978)
* "Economic Forces at Work" (1978)
* "Exchange and Production" (1983)
* "Property Rights" (1993) 

## Lähteet
Steglitz-Zehlendorf

**Steglitz-Zehlendorf** on yksi Berliinin 12 hallintoalueesta (), joilla on oma, paikallisvaaleissa valittu hallintonsa ja rajoitettu itsemääräämisoikeus. Se luotiin vuonna 2001 liittämällä yhteen silloiset hallintoalueet Steglitz ja Zehlendorf. Alueen asukasluku vuoden 2017 joulukuun lopussa oli 302&nbsp;535. Sen pinta-ala on 103 neliökilometriä ja asukastiheys 2&nbsp;952 as./km². 

## Steglitz-Zehlendorfiin kuuluvat kaupunginosat (''Ortsteile'')
* Dahlem
* Nikolassee
* Lankwitz
* Lichterfelde
* Steglitz
* Wannsee
* Zehlendorf
Ennakkoperintärekisteri

**Ennakkoperintärekisteri** on Suomen verottajan ylläpitämä luettelo, johon voi ilmoittautua yritys, yhteisö tai luonnollinen henkilö, jolla on tarkoituksena hankkia tuloja. Rekisteriin hakeutuminen ei ole pakollista. Ennakkoperintärekisteriin merkitään elinkeinotoimintaa, maataloutta tai muuta tulonhankkimista harjoittavat yritykset.

Ennakkoperintärekisterin tarkoituksena on osoittaa, että elinkeinonharjoittaja on verotuksen piirissä ja että hän ei ole palkansaaja, jonka suoritteista koituu työnantajavelvoitteita. Ellei merkintää ennakkoperintärekisterissä ole, voi työn suorituttaja joutua myöhemmin vastuuseen myös työantajavelvoitteiden suorittamatta jättämisestä.

Rekisteri otettiin käyttöön ennakonperintälain (1215/94) muuttuessa 1.3.1995.

Patentti- ja rekisterihallitus sekä Verohallinto ylläpitävät Yritys- ja yhteisötietojärjestelmää, josta voi tarkistaa, onko yritys rekisteröity kaupparekisteriin tai ennakkoperintärekisteriin.

## Lähteet

## Aiheesta muualla
* Ennakkoperintälaki
* Yritys- ja yhteisötietojärjestelmä
Piers Anthony

**Piers Anthony Dillingham Jacob** (s. 6. elokuuta 1934) on yhdysvaltalainen tieteis- ja fantasiakirjailija. Hän syntyi Oxfordissa, Englannissa, mutta muutti jo nelivuotiaana perheineen Yhdysvaltoihin, jonka kansalainen hän on ollut suurimman osan eliniästään. Hän asuu vaimonsa Carol Marblen kanssa Floridassa. Heillä on kaksi tytärtä.

Ennen täysipäiväisen kirjailijanuransa aloittamista Anthony palveli armeijassa ja toimi lehtimiehenä ja opettajana. Hänen tunnetuimpiin teoksiinsa kuuluu hänen esikoisromaaninsa *[[Auringon lapsi]]* vuodelta 1967. Anthony on ollut ehdolla parhaan romaanin Hugo-palkinnon saajaksi kahdesti, vuosina 1968 ja 1970. Hänen teoksiaan on käännetty lukuisille kielille. 

## Aiheesta muualla
* Tapani Ronni: Auringon lapsi. Aikakone 4/1989.
Lähitaistelu

**Lähitaistelu** on taistelun vaihe, jolloin osapuolet joko taistelevat käsikranaatin heittokantaman sisäpuolella tai käyvät käsikähmää. Lähitaistelu on usein hyökkäyksen vaihe. Myös kamppailulajien harrastajat käyttävät termiä kuvaamaan lajiaan.

## Historia

Lähitaistelu oli menneisyydessä ratkaiseva taistelun muoto. Sen merkitys väheni vasta kiväärin ja tykistön kehityksen myötä.

### Antiikin Rooma

Lähitaistelussa ja siihen siirryttäessä on käytetty erilaisia aseita ja taktiikoita jo vuosituhansien ajan. Esimerkiksi antiikin Rooman legioonalaisten taktiikassa oli maniples-sotilasmuodostelmista rakennettu neljä riviä. 

Ennen kosketusta lähenevien vihollisjoukkojen kanssa armeijojen välimaastossa toimivat heittokeihäskimppua kantavat velites-sotilaat. Velitesit olivat yleensä nuoria ja kokemattomia, köyhiä ja kevyesti varustettuja. He heittivät keihäänsä kohti vihollista ja pakenivat etummaisena taistelurivinä toimineiden raskaammin varustautuneiden  hastatien muodostamien ryhmien välisistä raoista. Päästyään hastatien taakse velitesit liikkuivat linjan reunoille puolustamaan sivustoja ja hastatit puolestaan sulkivat raot ja muodostivat kiinteän linjan. 

Hastatit olivat myös melko kokemattomia, mutta hiukan raskaammin varustettuja. Heillä oli lyömäaseena joko lyhyehkö hasta-keihäs tai myöhempinä tasavallan aikoina *[[Gladius]]*, lyhyt pistomiekka. Myös hastateilla oli raskaat pilum-keihäänsä, jotka he heittivät yhtenä ryöppynä vihollista kohti juuri ennen kosketusta, kuitenkin tarpeeksi ajoissa, että he ehtivät muodostaa suurista *scuta*-kilvistään muurin ryntääviä joukkoja vastaan. Raskaat pilumit kaatoivat vihollisen etummaisia sotilaita hidastaen törmäysvoimaa, mikäli vihollinen eteni hurjaa vauhtia. Näin hastatit saattoivat säilyttää oman linjansa paremmin. Mikäli hastatit jäivät selvästi alakynteen taistelun edetessä, he pakenivat vuorostaan kokeneempien principesien muodostaman linjan taakse. 

Principesit olivat pitkälti samoin varustettuja kuin hastatit, paitsi principesit pukeutuivat yleensä rengashaarniskaan tai laatoista rakennettuun rintapanssariin. He olivat lisäksi kokeneempia. Etenevä vihollinen sai vastaansa pilumryöpyn myös principeiltä, jotka hastatien lailla suojautuivat scuta-kilpimuurin taakse. Mikäli principesit jäivät alakynteen saattoivat he vuorostaan paeta triariiden taakse. 

Triariit muodostivat kolmannen taistelevan rivistön. He olivat vanhimpia ja kokeneimpia veteraaneja ja he kantoivat laatoista rakennettua rintapanssaria sekä pronssista kypärää. Keihäin aseistettuina triariit suojelivat muita joukkoja, jolloin armeija pääsi vetäytymään taistelusta hyvässä järjestyksessä.

## Lähteet
 

## Kirjallisuutta
* Combatives: Hand to Hand Combat Field Manual FM 21-150
* **' by [[William E. Fairbairn]], 1942. Details basic [[commando]] techniques. Reprint: .
* **' by William E. Fairbairn, 1942. Commercial reprint of 2007: 
* **' by [[Rex Applegate]], 1943. Widely redistributed within the USMC from 1991 as **'. Reprint: .

## Aiheesta muualla
* Lethal Unarmed Combat Secrets of Self Defense by Malcolm Harris
* U.S. Navy SEAL Hand To Hand Combat Manual by Frank Cucci
Marzahn-Hellersdorf

**Marzahn-Hellersdorf** on yksi Berliinin 12 hallintoalueesta (), joilla on oma, paikallisvaaleissa valittu hallintonsa ja rajoitettu itsemääräämisoikeus. Se luotiin vuonna 2001 liittämällä yhteen silloiset hallintoalueet Marzahn ja Hellersdorf. Hallintoalueen asukasluku vuoden 2017 joulukuun lopussa oli 261&nbsp;954. Sen pinta-ala on 61,8 neliökilometriä ja asukastiheys 4&nbsp;239 as./km². 

## Marzahn-Hellersdorfiin kuuluvat kaupunginosat (''Ortsteile'')
* Biesdorf
* Hellersdorf
* Kaulsdorf
* Mahlsdorf
* Marzahn

## Aiheesta muualla

* Viralliset sivut
* Pahamaineinen Marzahn-Hellersdorf: Oppia uusnatseista
Maillot blanc

**Maillot blanc** eli valkoinen paita annetaan Ranskan ympäriajon kokonaiskilpailun johtavalle nuorelle ajajalle. Ajajan tulee olla alle 25-vuotias 1. tammikuuta kyseisenä vuonna, eli nuorten kilpailun vanhimpia osallistujia ovat he jotka täyttävät kyseisenä kilpailuvuotena 25 vuotta. Valkoisen paidan haltija määräytyy muuten samoin kuin Maillot jaunen eli keltaisen paidan osalta, eli etappeihin kokonaisuudessaan vähiten aikaa käyttänyt on kilpailukategorian johtaja. Paita annetaan jokaisen etapin jälkeen johtavalle kilpailijalle, joka saa pitää paitaa seuraavan etapin ajan.

## Historia

Vuosina 1968-1974 valkoinen paita oli yhdistelmäkilpailun johtajan tunnus. Vuonna 1975 lisättiin nuorten kilpailu, joka oli silloin uusien ajajien kilpailu johon kuuluivat ne ajajat jotka olivat olleet ammattilaisina alle 3 vuotta. Vuonna 1983 kilpailua muutettiin niin, että siihen saivat osallistua vain Ranskan ympäriajon ensikertalaiset. Vuonna 1987 kilpailu muuttui nykymuotoiseksi eli avoimeksi niille ajajille jotka ovat alle 25-vuotiaita 1. tammikuuta kyseisenä kilpailuvuotena. Vuosina 1989–1999 valkoinen paita ei ollut käytössä, mutta nuorten kilpailun tuloksia silti seurattiin. Vuonna 2000 valkoinen paita tuli jälleen käyttöön.

## Paidan voittajat

## Lähteet

## Aiheesta muualla

* Valkoinen paita – Maillot blanc Velofilo-blogissa. 27.2.2016.